ועדת הכספים, כנסת 25, פרוטוקול מספר 290, 2024-01-08 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  לפני שנתחיל אני רוצה לומר, ששבוע שעבר ישב שר האוצר עם ראש עיריית אילת אלי לנקרי, והגיעו להסכמה

משה גפני:  היא כוללת מספר פריטים שאילת תקבל, יימשך גם המתווה באילת לינואר פברואר

משה גפני:  בכל המקומות האחרים התוכנית היא שזה לא יהיה כך

משה גפני:  יקבלו 50 מיליון שקל לעסקים באילת, תושבי אילת יקבלו הנחה בטיסות לאילת, יקבלו כמו בתחבורה הציבורית

משה גפני:  שורת נושאים שאני אתקשר לאלי לנקרי

משה גפני:  שאלתי אותו, כי אנו מכינים את החוק, ומתכוונים להניח אותו בכל מקרה, כי אם יהיו תקלות, שלא נצטרך להכין את החוק מחדש

משה גפני:  ביקשתי שיניחו אותו בכל מקרה

משה גפני:  לחוק יש חיסרון גדול שיש לו השלכת רוחב אבל אם לא תהיה ברירה כפי שכולנו חתמנו על החוק הזה, אם תהיה תקלה נצטרך להשתמש בו

משה גפני:  מקווה שלא תהיה תקלה

משה גפני:  יש לאילת פתרון לפי הסיכום בין ראש העיר לבין שר האוצר

משה גפני:      אני רוצה לעבור הלאה, אך הבנתי שרוצים – בבקשה

צורית פניגשטיין: שלום, אני צורית פניגשטיין

צורית פניגשטיין:  אני אימא של מעוז פניגשטין

צורית פניגשטיין:  יהיה לי קצת קשה לדבר – זה לא מניפולציה אלא אמיתי ומהלב

צורית פניגשטיין:  הבן שלי נפל ממש עכשיו לאחרונה

צורית פניגשטיין:  זה ממש טרי

צורית פניגשטיין:  קמנו מהשבעה לפני שבוע וחצי

צורית פניגשטיין:  באתי לומר לכם כמה מילים על חזון שאתם תתרגמו את זה למעשה כי אני קטנה מאוד בטקטיקות ובכספים

צורית פניגשטיין:  אבל חשוב לי להמשיך את הרוח של הילד שלי

צורית פניגשטיין:  אני מספרת על הילד המת

צורית פניגשטיין:  כולכם רואים חייל גיבור, אבל גידלנו אותו לחיים

צורית פניגשטיין:  אנחנו לא שאהידים

צורית פניגשטיין:  גידלנו אותו לחיות

צורית פניגשטיין:  יצא כמעט מדי שנה לחופשות לגלוש בסנו בורד, יצא לטייל בארץ, אהב את הארץ, טייל במסלולי אופניים

צורית פניגשטיין:  ילד של חיים, אדם של חיים שעזב את החיים שלו להתגייס למילואים בשביל החיים של היושבים פה ושל תושבי מדינת ישראל

צורית פניגשטיין:      אנו בזמן האחרון שומעים את הקריאה מכל מיני מקומות, בעיקר מהעולם ומארצות הברית לעצימות נמוכים, ואומרים: בבקשה, ניצחון עכשיו

צורית פניגשטיין:  שלא יהיה הדשדוש בדרום לבנון שכל כך הרבה משפחות כמונו שיחוו את ההרוגים

צורית פניגשטיין:  אנחנו צריכים לתת מכת מחץ

צורית פניגשטיין:  לפעמים זה נשמע לכם לא הגיוני אבל לא הגיוני להיות ציוני במדינת ישראל

צורית פניגשטיין:  לחיות בלב מיליוני אויבים זה באמת לא הגיוני

צורית פניגשטיין:  אנחנו עושים את הלא הגיוני

צורית פניגשטיין:  החיינו שפה שכבר מתה

צורית פניגשטיין:  אנו עושים את הלא הגיוני וצריכים את החזון הזה

צורית פניגשטיין:  תחזיקו את זה בראש כשאתם מקבלים את ההחלטות

צורית פניגשטיין:  אנו חייבים את זה לכל הילדים הקטנים בשדרות ובצפון ובכל מקום

צורית פניגשטיין:  הבן שלי – יש לו תינוקת קטנה, שכבר לא יהיה אבא

צורית פניגשטיין:  אבל בשביל כל כך הרבה ילדים במדינת שיוכלו ללכת לישון בשקט, בשביל זה ויתר על חייו הפרטיים

צורית פניגשטיין:  לא תהיה לי בחיים נחמה

צורית פניגשטיין:  אני כל כך מתגעגעת לילד שלי, אבל תהיה לי נחמה לאומית שמותו לא היה לשווא

צורית פניגשטיין:  זה על הכתפיים שלכם

צורית פניגשטיין:  תודה רבה

ורד אנסבכר: שלום, אני אחות של רב סרן יהודה כהן, מ"פ בסיירת גבעתי

ורד אנסבכר:  יהודה היה בקבע, לחם בנחל עוז, טיהר את הקיבוץ ממחבלים ולאחר מכן נכנס לעזה, ושבוע לאחר הכניסה הקרקעית הוא נפל בקרב

ורד אנסבכר:  גם הוא במותו ושניים מחייליו הצילו את כל הפלוגה כי היו שם כמויות רבות של ציוד לחימה והמון מחבלים

ורד אנסבכר:  הזעיקו מייד את הכוחות, והצילו הרבה מחיילי הסיירת

ורד אנסבכר:       אני רוצה להצטרף לקריאה של צורית

ורד אנסבכר:  יהודה אחי צחקו עליו שהוא מאוד צהוב, מאוד נותן אמון במפקדים, אמון בצבא, בממשלה

ורד אנסבכר:  הוא חונך בעלי, שם התפיסה של האמון במדינה זה תפיסת האם של המכינה

ורד אנסבכר:  זה מה שיהודה האמין בו

ורד אנסבכר:  מנגד, תמיד כשהיו לו דברים קשים, ידע לעצור ולומר ברגישות ובענווה אבל בעוצמה: תתעוררו

ורד אנסבכר:  זה לא בסדר

ורד אנסבכר:  יש לנו אין ספור דוגמאות על זה ששמענו ואנו שומעים כל הזמן

ורד אנסבכר:  אני רוצה להצטרף לקריאה של צורית ושל כל פורום הגבורה, של משפחחות שכולות מכל המגזרים, מכל חלקי החברה הישראלית, לא להפסיק את הלחימה

ורד אנסבכר:  אסור לנו

ורד אנסבכר:  אנו מבינים את המחירים

ורד אנסבכר:  מי כמונו יודעים את המחירים

ורד אנסבכר:  הכוח שלנו להמשיך את הצוואה של אחי, של הבנים, ואנו רוצים לבקש ולדרוש: אסור לנו להפסיק

ורד אנסבכר:  אנו מבינים את המחירים שיהיו

ורד אנסבכר:  אנו חושבים על המחירים שיהיו הלאה

ורד אנסבכר:  אנו לא יכולים להרשות לעצמנו לדשדש ולהתקפל אחורה

ורד אנסבכר:  ניצחון מוחלט יהיה רק כשנמגר את הרוע הזה וכשנחזור לשליטה ישראלית ברצועה

ורד אנסבכר:  שהאויבים שלנו יבינו שיש מחיר למעשים שהם עשו בנו

ורד אנסבכר:  כל עוד לא נראה להם את המחיר הזה, אנו יכולים לתאר לעצמנו איך יהיה המשך ההיסטוריה

ורד אנסבכר:      עם כל התחושה שנכנסנו לשגרת מלחמה והעורף – כבר נמאס, מיצינו את הסיפור, בתור אחת שבסיום השבעה על אחי, בעלי חזר להילחם בעזה במשך חודש

ורד אנסבכר:  עכשיו שוחרר אבל הם עתידים לשוב לשם ואשלח אותו באהבה כי אני מבינה שזו המשימה שלנו ואני לא יחידת סגולה

ורד אנסבכר:  יש סביבי כל כך הרבה נשים גיבורות ואנשים גיבורים שיוצאים להילחם  כי מבינים שזה המשימה שלנו, ועד כמה שזה קשה העורף חזק ועם ישראל הוכיח לאורך כל ההיסטוריה שלנו שיש לו היכולות להתגבר על קשיים ולצמוח מהם

ורד אנסבכר:  אנו העורף

ורד אנסבכר:  אני בעורף, לא בחזית, אבל יש לי כוח ואני לא מדברת בשם עצמי

ורד אנסבכר:  מדברת בשם כל עם ישראל שרוצה לסיים את המלאכה

ורד אנסבכר:  אנא, רוצים לתת לכם כוח לסיים את המלאכה

ורד אנסבכר:  שלא נמצא עצמנו באותו מצב בעוד שנים ונכה על חטא

ורד אנסבכר:  תודה

משה גפני: תודה רבה

משה גפני:  כמובן אנו משתתפים, כל הוועדה משתתפת בצערכם

משה גפני:  מסכימים עם כל מה שאמרתם

משה גפני:  השם יחזק אתכם בצער הגדול הזה שלכם, של כולנו

משה גפני:  תודה רבה

משה גפני:      במעבר חד אני עובר לסעיף הראשון בסדר-היום: הצעת תקנות לעידוד השקעות הון (שינוי התוספת השנייה לחוק) התשפ"ד – 2024

משה גפני:  מי מציג את התקנות?      

גל ברנס: גל ברנס, אגף תקציבים

שולמית אלוני: אגף תקציבים מציג את התקנות?     

גל ברנס: התקנות של שר האוצר ושר הכלכלה

שולמית אלוני: בדרך כלל המשרד המקצועי אבל בסדר

גל ברנס: שר האוצר הוא פה שר תקנות

גל ברנס:  זה חוק של מיסים ומענקים

גל ברנס:      חוק עידוד השקעות הון, בעולמות התעשייה נותן שתי הטבות מרכזיות: הראשון זה הטבות מס למס חברות והשני זה מענקים של רשות ההשקעות ומשרד הכלכלה

גל ברנס:  התוספת לחוק הזה נקבעה בעבר בהוראת שעה כל פעם לכמה שנים

גל ברנס:  פעם אחרונה תיקנו אותה ב-2021

גל ברנס:  מוצע לקבוע את התוספת כקבועה

גל ברנס:  היא לא השתנתה כל פעם בהוראות שעה האלה

גל ברנס:  אנו מציעים שלא להשאיר את התעשייה בלי ודאות אלא להפוך אותה לקבועה ולהפסיק עם הוראות השעה

גל ברנס:      בנוסף אנו מציעים לקבוע הוראת שעה ספציפית חדשה, שבנפת אשקלון במקום התוספת הרגילה שקובעת שזה יהיה רק לסוציו של 1 עד 4 יהיה גם 1 עד 5 לרשויות שהן במדד פריפריאליות 1 עד 6

גל ברנס:  המטרה שלמרות שאנו מגדילים את הסוציו ומכניסים עוד רשויות, להישאר ברשויות הפריפריאליות יותר כי בסוף מטרת החוק לדאוג יותר לפריפריה

גל ברנס:  אנו רוצים שההשקעות ינותבו לפריפריה, וככל שאנו מתקרבים למרכז הארץ – ההשקעות נעשות על חשבון רשויות בפריפריה כמו קריית שמונה, ירוחם ודימונה, ואנו רוצים לשמור על האיזון הזה

משה גפני: למה הוראת שעה?     

גל ברנס: זה משהו חדש

שולמית אלוני: זה לא משהו חדש

שולמית אלוני:  ביוני 21' בפעם הראשונה ביקשתם להכניס את הוראת השעה בנוסח פחות או יותר דומה למעט הסיפא

שולמית אלוני:  אז הבאתם את זה בתיקון קצת שונה

שולמית אלוני:  תוך כדי הדיון בוועדה נכנסה התוספת ביחס לפסקה (3א) כפי שמופיעה גם כאן, לעניין נפת אשקלון גם את אזורי התעשייה המרחביים ברמה חברתית כלכלית לפי אשכול 5

שולמית אלוני:  פה החידוש, בזה שאתם מבקשים לשייך את זה גם לאשכול פריפריאליות 1 עד 6 לפי פרסומי הלשכה המרכזית לסטטיסטיקה

שולמית אלוני:  אם תוכלו להסביר מה החידוש כאן

גל ברנס: כאמור המטרה היא, למרות שאנו מרחיבים את האזורים, כן להישאר ממוקדים בפריפריה

גל ברנס:  לכן הכנסנו את המדד הזה שמטרתו להתמקד ברשויות הפריפריאליות

משה גפני: למה אתם מביאים את זה בכלל?     

גל ברנס: הוראת השעה האחרונה פגה בסוף השנה הקודמת, ב-31

גל ברנס: 12

שולמית אלוני: היא נקבעה ב-25

שולמית אלוני: 5

שולמית אלוני: 21 באופן רטרואקטיבי כך שחלה בשנים 21', 22', 23'

שולמית אלוני:  היא פקעה בסוף השנה

גל ברנס: נכון

גל ברנס:  כעת אנו מציעים- - -     

משה גפני: אם תוכל להסביר, למה אתה מציע? מה קרה באשקלון?     

ולדימיר בליאק: למה חלק כן בהוראת קבע, וחלק בהוראת שעה?     

גל ברנס: יש חלק שרץ הרבה שנים ולא השתנה, ולכן אנו לא רואים צורך להמשיך להאריכו כהוראות שעה

שולמית אלוני: שם זה היה בדיון בפעם הקודמת

שולמית אלוני:  התבקשתם גם בפעם הקודמת להביא את זה עם תוקף וחברי הוועדה גם אז אמרו לכם שאין סיבה לא לעשות את זה באופן קבוע

גל ברנס: קיבלנו את עמדת חברי הוועדה

ינון אזולאי: אז גם הפעם תקבלו את עמדת חברי הוועדה אם יבקשו מכם גם על הוראת שעה להפוך להוראת קבע, החלק החדש כביכול

גל ברנס: כאמור המטרה שלנו היא להתמקד כמה שיותר בפריפריה, פחות לדאוג למרכז

גל ברנס:  ברגע שהוספנו אזור חדש, שנכון, כפי שאמרה היועצת המשפטית של הוועדה, זה היה בפעם האחרונה – עכשיו גם חידדנו יותר את ההגדרה

ינון אזולאי: אז זה לא בדיוק חדש

משה גפני: למה אתם מציעים את זה? מה קרה באשקלון או באזור התעשייה של אשקלון? למה זה שונה משוויץ? כהוראת שעה, מה הסיבה?     

גל ברנס: שני דברים

גל ברנס:  אחד, סיימו לפתח את אזור התעשייה הצפוני, היה צריך לשווק אותו

גל ברנס:  הכוונה הייתה שיסתיים להיות משווק תוך השנים האלה וזה טרם קרה

גל ברנס:  יש אפקטיביות להטבה בהיבט הזה של אשקלון וכמובן יש המלחמה שהייתה עכשיו שהשפיעה על העיר ועל יכולתה למשוך עסקים

משה גפני: כלומר יש סיבה שצריך לעשות את זה גם על אזור התעשייה הצפוני

גל ברנס: כן

ינון אזולאי: להמשיך

ינון אזולאי:  אם תוכל לחדד אילו ערים ייפגעו מהשינוי שעכשיו אתם עושים

גל ברנס: לא גרענו אף אחד

נאור שירי: ברור שייפגעו, אם תינתן עדיפות באזור אחד

שולמית אלוני: נדייק את השאלה

שולמית אלוני:  כיוון שמדובר בתוספת שבהתאם להוראות החוק גם אם בשנה שבה נגרעים אזורים, ממשיכים להישאר בתוקף במהלך שנה נוספת, השאלה היא מעבר לשנה הזו

שולמית אלוני:  האם יש – אמרתם שדייקתם

שולמית אלוני:  לא סתם עשיתם זאת

שולמית אלוני:  היה צורך בדיוק הזה

שולמית אלוני:  האם כתוצאה מהדיוק יש מישהו שבתום השנה הזו ייגרע מהאזורים?     

אליהו דלל: ולמה שנה?     

שולמית אלוני: זה בחוק

גל ברנס: מה שאומרת היועצת המשפטית, שאם פגה התוספת, כל מי שבתוך התוספת יש לו ודאות של עוד שנה שלא לוקחים לו את ההטבה

ינון אזולאי: אגב במקומות של תעשייה והשקעות שם זה לא ממש ודאות

גל ברנס: נכון

ינון אזולאי: לכן אני שואל מעבר לשנה מי נפגע, ובאיזו צורה יכול כן לחזור למסלול

גל ברנס: גם בקורונה היו כל מיני רשויות שנכנסו לחוק בגלל ירידה שלהן בסוציו היקף אבטלה וכו'

גל ברנס:  הן כרגע יצאו – זה בלי קשר לתוספת

גל ברנס:  הן נכנסו לתוספת בהיבטי אבטלה או כי השתנו בסוציו

גל ברנס:  יש רשויות כל הזמן, גם אם איננו נוגעים בתוספת

גל ברנס:  קריטריונים בתוספת לא רשויות מקומיות

גל ברנס:  הם רוחביים, אומרים, למשל בנפת אשקלון סוציו 1 עד 4, למשל 10% אבטלה, כל מיני סיבות באלה

גל ברנס:  יכול להיות רשות שבשנה מסוימת תיכנס ושנה אחרי זה תצא כי הקריטריונים השתנו - כמו עכשיו המדדים כרגע הם מדדים שרשויות יכולות להשתנות בהם, לעלות בסוציו ולצאת כמו בהרבה הטבות שנותנת המדינה

גל ברנס:  בהיבט הזה לא שינינו שום דבר מהותי

ינון אזולאי: רמת הסוציו פעם בכמה זמן הלמ"ס מפרסם?     

גל ברנס: לדעתי פעם בשנתיים

ינון אזולאי: קצת יותר

ינון אזולאי:  תבדוק מתי הפעם האחרונה

ינון אזולאי:  זו אחת הבעיות הגדולות ביותר

ינון אזולאי:  אולי עיר נופלת בדיוק בתפר הזה

נאור שירי: השאלה איך קובעים

ינון אזולאי: היה פה פעם דיון על זה

ינון אזולאי:  נכון

ינון אזולאי:  יש ערים שעשו בהם פינוי בינוי, מגדלים נמצאים שם, נמצאים אנשים מהעשירון העליון

ינון אזולאי:  אבל עדיין נקרא עם סוציו נמוך ותלך לאזורים אחרים ששם זה בדיוק הפוך

ינון אזולאי:  לכן כשאתה מסתכל, לא בטוח שזה הדבר הטוב לעשותו

ינון אזולאי:  וכשאני שואל על השנה הזו, שאתה אומר: ניתן עוד שנה - יכול להיות שהפגיעה תהיה פגיעה

ינון אזולאי:  לכן אני שואל, בהסתכלות שלך איזה ערים נפגעות שנמצאות פה כרגע, ואם יהיה שינוי האם יכולות לחזור?     

גל ברנס: כל מי שייכנס לקריטריונים של החוק נכנס אוטומטי

גל ברנס:  הסוציו יכול לעלות, יכול לרדת

גל ברנס:  מדד פריפריאלי משתנה

ינון אזולאי: מי אמר שזה מועיל לאותה עיר שהייתה בפנים ויצאה, והשאלה אם יעזור לה?     

גל ברנס: לכן אנו משתדלים לא לעבוד לפי רשויות שיעזרו להם או לא

ינון אזולאי: לכן למה הוספתם את הסעיף הזה?     

שולמית אלוני: מה הצורך בדיוק?     

גל ברנס: אנו ממקדים את החוק בפריפריה, כי – אם החוק היה ניתן בכל הארץ, הייתה הטבה לתעשייה אבל לא היינו מצליחים לקים מטרות החוק

שולמית אלוני: אבל גם אם היית משאיר רק את הרישא עדיין היית בתחום הפריפריאלי, לא?     

גל ברנס: לא, כי נפת אשקלון מאוד מרכזית

משה גפני: יש פה נציג משרד הכלכלה? אתם הגוף המקצועי שצריך לומר לנו

משה גפני:  שנייה, נעשה הפסקה

משה גפני:  יש פה נועם ומרב רחמים, משפחה של החטוף מתן

משה גפני:  בבקשה

נועה רחמים: שלום

נועה רחמים:  אני בת דודה של מתן, זאת דודה של מתן, אימא שלי

נועה רחמים:  מתן חטוף מנחל עוז, 94 ימים

נועה רחמים:  אנחנו כבר לא יודעים מה לעשות עם זה

נועה רחמים:  אנחנו צועקים, בעצרות, ביום שבת

נועה רחמים:  חושבים עליהם, נכון, אבל מה עושים איתם? איפה הם? עסקה, לא עסקה, המגעים, לא מגעים

נועה רחמים:  האוויר שלהם הולך ואוזל

נועה רחמים:  אין להם אוכל

נועה רחמים:  החטופים שחזרו ירדו חלק 8 קילו

נועה רחמים:  הם חצי מהזמן שהיו שם

נועה רחמים:  החטופים כרגע - כפול

נועה רחמים:  אם הוא ירד 8 קילו, הוא ירד 20 קילו

נועה רחמים:  אין להם אוכל, החמצן שלהם הולך ואוזל

נועה רחמים:  הזמן שלהם בחיים הולך ואוזל

נועה רחמים:  אנחנו צריכים לא את החושבים עליכם אלא את מביאים אותם

נועה רחמים:  אנחנו צריכים אותם פה אתנו

נועה רחמים:  המדינה הפקירה אותנו

נועה רחמים:  הפקירה אותם

נועה רחמים:  הם נשבעו אמונים למדינה הזאת, ואיפה המדינה שנשבעה עבורם? זה חד צדדי? זה מה? הוא נשבע לעשות הכול בשביל המדינה, ועשה הכול בשביל המדינה, והמדינה לא פה בשבילו

נועה רחמים:  94 שיום שהוא לא רואה שמיים ולא רואה כלום ולא יודע מה עם המשפחה שלו, ויש לו אח בן 8 שכל הזמן שואל איפה מתן ומתי מחזירים את מתן, ורואה ניידת וחושב איך מחזירים את מתן, ורואה רכב וחושב שמחבלים באו

נועה רחמים:  הם לא מהעוטף אלא מקריית ביאליק

נועה רחמים:  אנחנו צריכים לראות אותם כאן, היום, עכשיו ושזה יהיה ההעדפה הראשונה

נועה רחמים:  לא השנייה ולא השלישית

נועה רחמים:  את מיטוט חמאס אפשר לעשות גם עוד חודשיים

נועה רחמים:  אני רוצה אותו בחיים

נועה רחמים:  רוצה לחבק אותו

נועה רחמים:  לא רוצה לראות אותו בארון

נועה רחמים:  רוצה לראות אותו בעיניים שלי

משה גפני: תודה רבה

משה גפני:  נגעת לליבנו

ולדימיר בליאק: אני רוצה לומר שוב, אני חושב שאני מבטא פה את עמדת הרוב המוחלט של חברי הכנסת

ולדימיר בליאק:  מבחינתנו השבת החטופים זה לא רק המטרה העליונה הראשונה במעלה של המלחמה הזו אלא גם החוב המוסרי שלנו כלפי אזרחים, גם חיילים עד האחרון

ולדימיר בליאק:  נעשה הכול ככל שתלוי בנו כחברי כנסת

ולדימיר בליאק:  אין פה הפרדה בין קואליציה לאופוזיציה

ולדימיר בליאק:  אנחנו נעשה הכול כדי להשיב אותם

משה גפני: תודה רבה

משה גפני:  לפני שנחזור למשרד הכלכלה, ראש עיריית אשקלון, תומר גלאם, בבקשה

תומר גלאם: בוקר טוב, אדוני היושב-ראש, חברי הכנסת, חברי הוועדה

תומר גלאם:  משרד הכלכלה ומשרד האוצר, משפחות החטופים

תומר גלאם:  לצערי, אנחנו עדיין, גם אחרי 7

תומר גלאם: 10, עדיין מדשדשים וחוזרים על ועדות, כאילו, מה עוד צריך לקרות, שמדינת ישראל תבין, שאשקלון צריכה להיות חלק מה-7 ק"מ? מה עוד צריך לקרות? ועדיין חוזרים לישיבות, חברי הכנסת פה מדברים קצת בציניות אבל לא כדי לפגוע – אתה פה כל יום

תומר גלאם:  כן, אני פה כל יום כמעט 7 שנים ונלחם על מה שמגיע לעיר הזאת בזכות ולא בחסד

תומר גלאם:  אף אחד לא עושה לי טובה ולא לתושבים שלי, 170,000 תושבים ש-14 שנה מחזקים את צה"ל, את מדינת שישראל, נותן להם את הגיבוי המלא מסבב לסבב, שחוזר על עצמו כל 8 חודשים ועכשיו במלחמה אינטנסיבית שמעל 90 יום שחיילים מקריבים את חייהם כדי לשמור על המולדת, על ארץ ישראל, על העיר אשקלון לא כדי שזה ייעלם

תומר גלאם:  כדי שיהיה לעיתים רחוקות יותר

תומר גלאם:  הלוואי

תומר גלאם:  וכפי ששמענו את המשפחות השכולות, שמדברים שלא לשווא הלכו בניהם ובנותיהם

תומר גלאם:  גם אנו מקווים ומאמינים שזה מה שצריך להיות

תומר גלאם:  אבל מה לעשות, לצערנו 14 שנים אנו מדברים וחוזרים על אותה מנטרה

תומר גלאם:  לומר שיש קונצנזוס מלא גם של קואליציה, גם של אופוזיציה, גם של אדוני היושב-ראש, בעזרה ובסיוע לאשקלון – כן, אבל תמוה בעיניי איך אני פה יושב ושומע את השיח הלא מדויק הזה – מה קורה עם ערים אחרות? איפה מתפתח? איפה לא? בזמן שאשקלון בנתה 17,000 יחידות דיור כדי לתת מענה למדינת ישראל, אחרים חששו

תומר גלאם:  ואני לא

תומר גלאם:  קיבלתי את ההחלטה באומץ ובנינו ועשינו, ובהסכמים עם מדינת ישראל היה ברור, שחייבים להגדיל את תמהיל העסקים, תמהיל העשייה, המחסר, ההייטק, הלואו טק

תומר גלאם:  וכל פעם אני מוצא עצמי פה נלחם בפקידות, נלחם בכולם, מסביר לשרים עד כמה חשיבות של חוק עידוד השקעות הון

תומר גלאם:  וזה רק ההתחלה

תומר גלאם:  גם התושבים שלי יקבלו את ההטבות במס שמגיע להם בזכות ולא בחסד אם אנו רוצים שאותן דירות שבנינו ונבנה ימשיכו לגור שם, כי מה לעשות – המצב הביטחוני באשקלון לא כפי שהיה בעבר

תומר גלאם:  ונכון, העיר מצליחה ומובילה ומשגשגת ותמשיך

תומר גלאם:  אנחנו לא מסכנים

תומר גלאם:  אבל באותה נשימה אנחנו חייבים לקבל את הכלים

תומר גלאם:  זה מגוחך להגיע לפה כל שנה בעוד הארכה של שנה ועוד חצי שנה, לקושש

תומר גלאם:  אני לא צריך לקושש

תומר גלאם:  אתם חבריי חברי הכנסת שבאים ודואגים ומגיעים לעיר כל רגע נתון, ומבטיחים שתעשו הכול, היום אני מצפה מכם – שר הכלכלה, מגיע לו יישר כוח גדול ושר האוצר שהביאו את זה לשולחן הדיונים היום כדי להעביר את זה ובהמלצתם רשמו חד משמעית שהם רוצים שזה יהיה קבוע

תומר גלאם:  אבל הפקידות עדיין מתעקשת שנעשה 3 ועוד שנה

תומר גלאם:  זה לא העניין

תומר גלאם:  כדי לשקם את העיר ולהביא את זה לידי ביטוי לבנות מפעל לא בונים ביום אחד

תומר גלאם:  להקים פארק הייטק לא קם בחצי שנה ולא בשנה ולא בשנתיים

תומר גלאם:  לכן אתם חייבים להביא את זה לידי ביטוי היום

תומר גלאם:  אי אפשר להחזיר את אשקלון כל פעם אחורה

תומר גלאם:  כל פעם אני בא וצריך להתחנן לחברי הוועדה ולשבת עם השרים ועם בעלי המקצוע ולנשק את ברנס כדי שיבין מה הנחיצות, ואני מבין אותם לאשקלון כדי שיבינו מה המשמעות של אשלקון, של אותם תושבות ותושבים שמקריבים את חייהם

תומר גלאם:  26 נרצחים רק באירוע הזה ב-7

תומר גלאם: 10 מהעיר אשקלון

תומר גלאם:  חלק על ידי רקטות, חלק תוך כדי הלחימה

תומר גלאם:  וכל פעם אחזור ואבקש מגפני, אדוני היושב-ראש, תעשה לי טובה, מחילה? אני לא מבקש

תומר גלאם:  זה הזכות שלנו לקבל מה שמגיע לנו בזכות

תומר גלאם:  אתם רוצים לראות את התקומה של מדינת ישראל? אתם רוצים לראות את השגשוג של מדינת ישראל? אתם רוצים לראות את אשקלון עם 300,000 תושבים? עם מסחר, תעשייה והייטק? צריך לקדם את זה

תומר גלאם:  התחרות לא הוגנת

תומר גלאם:  ברנס אמר את זה בזהירות של איך ולמה וכמה

תומר גלאם:  לאשקלון מגיע יותר מכולם, נקודה

תומר גלאם:  זה לא סוד

תומר גלאם:  אני לא עושה תחרות עם שום עיר במדינת ישראל

תומר גלאם:  אם רוצים לקיים דיון לגבי עיר כזו או אחרת – תקיימו אותה

תומר גלאם:  היום אנחנו פה בעניין אשקלון

תומר גלאם:  עושים את זה מאוחר מדי

תומר גלאם:  עשינו את זה בעבר ואני מבקש מכל חברי הוועדה, ואדוני היושב-ראש, לעמוד על זה שזה יהיה לצמיתות ואני מבטיח לכם שגם בימים ובשבועות הקרובים אעשה הכול כדי לתקן את העוול של התושבות והתושבים שלי לגבי הקלות במס

תומר גלאם:  לא יכול להיות שיושבים שם בחזית וכל אחד מתחיל לעשות לי חישובים כמה זה יעלה

תומר גלאם:  זה לא יעלה

תומר גלאם:  זה יחזק את הכלכלה

תומר גלאם:  יביא עוד תושבים

תומר גלאם:  יחזק אותם מפעלים

תומר גלאם:  יביא תושבים איכותיים נוספים לעיר אשקלון

תומר גלאם:  נרתמנו, נירתם עבור ההצלחה של מדינת ישראל

תומר גלאם:  זה לא קלישאה

תומר גלאם:  כל מי שיושב פה סביב השולחן מכיר אותי ויודע כמה אהבה גדולה יש לי למדינה הזאת בכלל ולעיר אשקלון בפרט

תומר גלאם:  לכן הייתי חייב את העזרה שלכם

תומר גלאם:  חייבים להביא את זה לידי ביטוי באופן קבוע, שלא כל פעם נבוא ונקושש ונתעסק במה שלא צריך להתעסק

תומר גלאם:  שנתעסק בדברים טובים יותר, איכותיים יותר

תומר גלאם:  ואני מאמין שבעזרת השם נמשיך לעשות, ונצליח

תומר גלאם:  תודה רבה

ינון אזולאי: רק מילה

ינון אזולאי:  אדוני ראש העיר, אתה יודע שאנו מאוד מעריכים ונרתמים כולנו למען העיר אשקלון, כל החברים פה

ינון אזולאי:  אבל תפקידנו כשעולה דיון, גם לברר שערים נפגעות – בלי לפגוע באשקלון, שהיא לא תיפגע בשום פנים

ינון אזולאי:  אנו אומרים זאת חד וחלק ואמרנו לך את זה בכל הדיונים

ינון אזולאי:  זה שהשרים רוצים שזה יהיה כקבע ולא כהוראת שעה, למה מפילים את זה עלינו? זה שאתה מפרגן להם זה בסדר גמור

ינון אזולאי:  גם אנחנו מפרגנים להם

ינון אזולאי:  אבל כששר רוצה להביא משהו לפה כקבע ולא כהוראת שעה, הוא מביא את זה לפה ואנחנו מצביעים על זה

ינון אזולאי:  אומרים שינויים כאלה ואחרים

ינון אזולאי:  גם אנו רוצים את זה כקבע

ינון אזולאי:  אבל הכנסת היא לא מקום שאנו צריכים לריב את המריבה של המשרדים עם הפקידים שלהם

ינון אזולאי:  אנחנו צריכים להוסיף בונוסים

ינון אזולאי:  כמו שאנו אומרים למשל, אשקלון הגיעה, ותגיד: יש לי עוד בעיה בעבר ועשינו שינויים, כעיר ספר

ינון אזולאי:  כהוראת שעה או כקבע בשנייה אם היו רוצים, היו מביאים את זה – תוך שנייה זה עובר

ינון אזולאי:  על זה אנחנו נלחמים

ינון אזולאי:  לא היינו צריכים להילחם - היינו בודקים עוד דברים

ינון אזולאי:  כששאלתי על אשדוד, קודם כל גילוי נאות – אני גר באשדוד אבל אין לי עסקים באשדוד

ינון אזולאי:  זה יכול להיות אשדוד, חולון וכל עיר אחרת

ינון אזולאי:  אני שואל מה נפגע כי תמיד חשוב לי לדעת, איזו עיר נפגעת שלא תהיה מחר עיר שתגיד: פגעו בי אז ולא היה מי שייתן לי מענה ואף אחד לא זעק

ינון אזולאי:  התפקיד שלנו לזעוק גם הערים האחרות, ואני אומר – בלי לפגוע בעיר שבאים להיטיב איתה, וכרגע זה אשקלון

ינון אזולאי:  תודה

משה גפני: בבקשה, משרד הכלכלה

שלמה אטיאס: שלום, עמדת משרד הכלכלה המקורית היא שנפת אשקלון צריכה, כל מי שנמצא בסוציו אקונומי 5 צריך להמשיך להישאר במסגרת חוק עידוד השקעות הון

שלמה אטיאס:  הסעיף השני, שזה עמדת משרד הכלכלה המקורית, שאשקלון תיכנס באופן קבוע לתוספת השנייה בחוק לעידוד השקעות הון

שלמה אטיאס:  אבל אתם צריכים להבין – החוק הוא לא רק של משרד הכלכלה אלא גם של משרד האוצר ויש דיונים מקצועיים ואחרים שמתייחסים למגוון רחב של סיבות ונימוקים

שלמה אטיאס:  ובסוף ההצעה הוגשה כפי שהוגשה במסגרת הדיונים והפשרות שכל משרד עושה

משה גפני: תוכל לנמק, למה סברתם שצריך להיות קבוע?     

שלמה אטיאס: כן

שלמה אטיאס:  אנו סבורים שאשקלון צריכה להיות באופן קבוע – אל"ף, כי אזור התעשייה הדרומי שלהם פחות מ-7 ק"מ מהגבול

שלמה אטיאס:  בי"ת, כי אנו חושבים, שאשקלון היא עיר מאוד מטווחת ולא לא התחיל במלחמה הזו – היה גם קודם לא פעם

שלמה אטיאס:  חשבנו שצריכה להיות כחלק קבוע ואם עוד מספר שנים המצב הסוציו אקונומי שלהם ישתנה, ישתפר או פרמטרים אחרים שנלקחים בחשבון ישתפרו, אפשר להוציא אותם, אבל להכניס אותם חשבנו שבאופן קבוע

שלמה אטיאס:  אבל שוב, ברגע שהעמדה הוגשה על ידי המשרדים קרי חתומים עליהם השרים, אנחנו מחויבים לעמדה כפי שהוגשה

שולמית אלוני: מה המשמעות של הדיוק של הוספת הסיפא שמתייחסת למדד הפריפריאליות?     

שלמה אטיאס: אני חוזר – עמדת משרד הכלכלה המקורית היא רק- -     

שולמית אלוני: אתה אומר שעמדתכם הייתה להאריך כפי שהיה עד 23'

שלמה אטיאס: נכון

שולמית אלוני: אז כדי להבין - מה המשמעות של הדיוק הזה? מה הוא גורע או מוסיף?     

שלמה אטיאס: גל נציג אגף התקציבים משרד האוצר, אמר זאת בצורה מאוד ברורה

שלמה אטיאס:  הוא אמר, שנלקחו שיקולים, שאם מכניסים למשל את אשדוד כחלק מאזור פיתוח א', שהייתה בגלל הקורונה

שלמה אטיאס:  הייתה 4 סוציו, והאבטלה הייתה מעל 10% בגלל הקורונה אבל מאז עלתה ל-5 והאבטלה ירדה מתחת ל-10%

שלמה אטיאס:  לכן באו נציגי האוצר, שאי אפשר להתכחש לזה, ואמרו: ברגע שישוב כמו אשדוד, נכנס להטבות של- -     

ינון אזולאי: גם בלי התוספת הזאת אשדוד לא תהיה, אז מה זה משנה? הסוציו שלה עלה

שלמה אטיאס: לא

שלמה אטיאס:  אנחנו לא נשארנו ב-1 עד 4

שלמה אטיאס:  העלינו לסוציו אקונומי 1 עד 5

שלמה אטיאס:  אם לא היה פריפריאלי 1 עד 6 אשדוד היה נכללת

שלמה אטיאס:  בגלל התוספת הפריפריאלית של 1 עד 6, אשדוד היא 7 ולכן לא יכולה להיכנס

שולמית אלוני: חוץ מאשדוד יש ערים נוספות?     

שלמה אטיאס: לא

ינון אזולאי: כלומר כל זה עשיתם פרסונלי

שלמה אטיאס: לא

שלמה אטיאס:  שוב - אמרתי בצורה מאוד ברורה, מה עמדת משרד הכלכלה המקורית – שכל נפת אשקלון בסוציו אקונומי 5 צריכה להיכנס לחוק, אבל מה לעשות, החוק הוא לא רק של משרד הכלכלה

משה גפני: הבנו

ולדימיר בליאק: לא הבנתי, מה עמדת שר האוצר?     

נאור שירי: מה הממשלה רוצה? מה עמדת הממשלה?     

גל ברנס: עמדת השרים הובאה לוועדה בצירוף מכתב של שניהם

משה גפני: התוספת הזו ושמשויכת לאשכול פריפריאליות 1 עד 6 לפי פרסומי הלשכה, למה אתם מוסיפים את זה?     

נאור שירי: ומתי היו הפרסומים?     

משה גפני: למה אתם מפרסמים את זה?     

גל ברנס: הפרסום האחרון היה ב-2020

משה גפני: אני רק מבקש תשובה ואלך תלך מסביב – למה זה היתוסף?     

גל ברנס: כי מטרת החוק המקורית היא להתמקד בפריפריה

גל ברנס:  ואנו חושבים שכל פעם שאנו זולגים יותר לכיוון המרכז, אנו פוגעים יותר ברשויות הפריפריה

משה גפני: אתם רוצים בתוספת הזו להוציא את אשדוד

ינון אזולאי: כן

ינון אזולאי:  כי אין לך עיר אחרת

ינון אזולאי:  אתה אומר שאף אחד לא נפגע

ינון אזולאי:  אטיאס, במשא ומתן - שני משרדים יושבים וצריך להתגמש

ינון אזולאי:  הבנתי במה התגמשתם

ינון אזולאי:  מה קיבלתם כנגד מהאוצר? הרי אמרת לנו: ויתרתי על הוראת קבע כדי שיהיה קבוע לאשקלון

שלמה אטיאס: לא אני ויתרתי

שלמה אטיאס:  המשרדים

ינון אזולאי: אתה יודע מה הלך שם

ינון אזולאי:  ויתרתם על המדד הפריפריאלי שעשו אותו 1 עד 6

ינון אזולאי:  כנגד מה האוצר הסכים לכלכלה שיגיד: גם לי הם הסכימו

שלמה אטיאס: לא שאני יודע

ינון אזולאי: זה בסדר

ינון אזולאי:  שני משרדים - כלכלה ואוצר

ינון אזולאי:  יושבים במשא ומתן

ינון אזולאי:  בסוף מגיעים לפשרה

ינון אזולאי:  בסוף האוצר לקח הכול לצד שלו

ינון אזולאי:  אני לא רוצה את התוספת כקבע, רוצה להוציא את אשדוד

ינון אזולאי:  אמר: קיבל

ינון אזולאי:  אבל משרד הכלכלה קיבל בדרישות שלהם שהאוצר אמר לו: גם אני אתגמש לדרישות שלך – לא היה

ינון אזולאי:  היה רק הפסד לצד אחד, שאשקלון לא מקבל כקבע, אשדוד שיצאו משם

נאור שירי: פספסת

נאור שירי:  עמדת משרד האוצר היא שאשדוד היא משרד הארץ

גל ברנס: זו לא עמדתנו

גל ברנס:  החוק הזה מתחיל במטולה ובאילת, ומתקרב למרכז הארץ

נאור שירי: אשדוד זה קרוב מדי

נאור שירי:  אז מהיום לא חדרה גדרה אלא אשדוד חדרה

גל ברנס: זה החוק בארבע השנים האחרונות

שולמית אלוני: גם מה שהיה, ההוראה הזאת הייתה בתוקף, בצורה – בלי הסיפא

גל ברנס: החוק הזה, בשונה מחוקים אחרים, כפי שעשינו פה את תקנות המענקים - אין פה רשויות מקומיות

גל ברנס:  יש פה קריטריונים שוויוניים

ינון אזולאי: אין פה רשויות מקומיות

ינון אזולאי:  יש פה תוצאה

גל ברנס: ככלל, זה מדדים שמשתנים

גל ברנס:  גם מדד האבטלה, גם מדד הסוציו, גם מדד הפריפריאליות

גל ברנס:  הם משתנים, ורשויות שיעמדו בהן ייכנסו

גל ברנס:  אנו לא שולטים במדדים הללו

גל ברנס:  הלמ"ס פרסם אותם, זה גוף שלא קשור אלינו בשום צורה

משה גפני: קח בחשבון שאני אביא להצבעה את התקנות האלה, שזה יהיה קבוע

משה גפני:  אם אתה רוצה למשוך, תמשוך עכשיו

גל ברנס: עמדתנו- -      

משה גפני: עמדתכם לא מעניינת אותי

משה גפני:  שימשוך את התקנות

משה גפני:  הם גם מורידים את אשדוד וגם הופכים את זה להוראת שעה, בניגוד לדעת המשרד המקצועי

ינון אזולאי: תמיד היה הוראת שעה אבל חלק הפכתם לקבע

ינון אזולאי:  מצד אחד אתה אומר: מה שנוח לי יהיה קבע, מה שלא – יהיה שעה

גל ברנס: לא

גל ברנס:  מה שהיה מספיק שנים הוראת שעה ולמדנו שאין צורך- - -     

ולדימיר בליאק: כמה שנים אתם צריכים ללמוד עכשיו כדי להפוך את זה לקבע?     

גל ברנס: הצענו עוד ארבע שנים

ולדימיר בליאק: מה ישתנה עוד ארבע שנים?     

גל ברנס: אז נראה מה הסטטוס ואז נדע – או לעשות קבוע או לא להאריך, זו תהיה החלטה

ולדימיר בליאק: יש לי שאלה שלא קשורה לתקנות אך לעידוד השקעות הון

ולדימיר בליאק:  מה עמדתכם על פחת מואץ? דיברנו על זה לא פעם אבל יכול להיות שזה הזמן להעלות את זה מחדש

ינון אזולאי: הם אמורים להביא את זה להצבעה

גל ברנס: לא יודע לומר

ולדימיר בליאק: תחשבו על זה

גל ברנס: עמדתנו, במצב הפיסקלי של היום זה לא מסוג הדברים- -      

משה גפני: תודה רבה

שלמה אטיאס: אני חייב לציין, ומקווה שתשימו לב, כשאתם דנים בתקציב, שמזה שנים המקורות התקציביים, שעומדים בפני חוק עידוד השקעות הון במענקים, הם תמיד קטנים מהותית ביחס לדרישות

שלמה אטיאס:  אנו נמצאים במצב, שאנו נדרשים לדחות הרבה בקשות של הרבה מפעלים

שלמה אטיאס:  לתשומת ליבכם

שלמה אטיאס:  זה גם מקרין בדרך זו או אחרת גם על ההחלטה כאן

ינון אזולאי: לכן אומר גל ברנס: הורדנו את אשדוד

ינון אזולאי:  זה יספיק לך?     

שלמה אטיאס: גם כשאשדוד לא נמצאת עדיין חסר לנו הרבה כסף

משה גפני: משום מה מרגיש שהמשרד שלכם חלש

משה גפני:       חיים מור יוסף, התאחדות המלאכה באשדוד, בבקשה

חיים מור יוסף: שלום

חיים מור יוסף:  קודם כל, אני תושב אשקלון

חיים מור יוסף:  ראש העיר שלי יושב פה

חיים מור יוסף:  אני מחזק כל מה שהוא אומר ומזדהה

חיים מור יוסף:  לא באתי להתפלפל עם משרד הכלכלה על אחוז כזה או אחר

חיים מור יוסף:  אנו מדברים על משהו אחר – על איבוד הקהילות בעוטף, בתקומה ובצפון

חיים מור יוסף:  אנו מאבדים את הקהילות העסקיות שלנו באזורי התעשייה

חיים מור יוסף:  המפעלים הקטנים מתחילים לאבד את הצביון, מתחילים להתפרק

חיים מור יוסף:  אנשים פונו ומתפנים

חיים מור יוסף:  אנשים לא חוזרים לעסקים

חיים מור יוסף:  הקבוצות מלאות בהמון מפעלים שנסגרים

חיים מור יוסף:  המון חומרי גלם תקועים

חיים מור יוסף:  אני לא רואה איך המערכת מלווה ומטפלת בנושא

חיים מור יוסף:  אנו מתפלפלים פה לגבי השקעות הון

חיים מור יוסף:  אני לא רואה אף תעשיין כרגע שהולך להתחייב לעוד 5 או 4 או 10 שנים

חיים מור יוסף:  הוא רוצה לדעת איך מתחייב לחודש הבא לגמור את התשלומים

חיים מור יוסף:  איפה אנחנו מדברים? או תיקחו לכם כמו במס הכנסה – מי שקונה תעשו לו פחת לחמש שנים

חיים מור יוסף:  תעבדו הפוך

חיים מור יוסף:  במקום שהמעסיק יקנה ויחכה להחזרים, תיתנו אתם את כל הסכום ותיתנו את הסנקציה של 5 שנים

חיים מור יוסף:  אף אחד לא עושה את זה

חיים מור יוסף:  יושבים פה כל המשרדים

ינון אזולאי: לא בטוח שאפשר לעשות את זה, נכון?     

גל ברנס: רק כמה מיליארדי שקלים

רועי כהן: זה לא עולה לכם כסף

רועי כהן:  זה בתזרים

רועי כהן:  אתה בכל מקרה צריך להחזיר את הכסף

רועי כהן:  למה אתה אומר שזה עולה מיליארדי שקלים? למה אתה מטעה את הוועדה? אתה בכל מקרה חייב לתת את הכסף הזה

רועי כהן:  אתה רק מקדים תשלומים

גל ברנס: מקטין את ההכנסות בשנה שנתיים הקרובות בסדר גודל של מיליארדי שקלים

משה גפני: אפרים

חיים מור יוסף: אני נמצא כרגע באזור תעשייה דרומי אשקלון

חיים מור יוסף:  בעברי פוניתי – אני מכיר את התהליך, אני חי את זה, פוניתי לפני 30 שנה כשהרשות הפלסטינית קמה

חיים מור יוסף:  עברתי פינויים בחיי

חיים מור יוסף:  אנחנו צריכים לשנות את כל מהלך החשיבה

חיים מור יוסף:  אי אפשר כל הזמן להביא אותנו לניירת, לפרוצדורה, ללמ"ס

חיים מור יוסף:  ההוא אמר כך, ההוא אמר כך

חיים מור יוסף:  בעלי המלאכה מתפרקים, כל הקהילות הקטנות האלה

חיים מור יוסף:  כרגע הקהילות של הישובים מתפרקים

חיים מור יוסף:  הקהילות בפנים הארץ מתפרקות

חיים מור יוסף:  לא נוכל לשקם את זה

חיים מור יוסף:  המפעלים הגדולים אולי יש להם שומן

משה גפני: אז נשאלת השאלה מה ההבדל בין אשדוד לראשון לתל אביב?     

חיים מור יוסף: מעל הראש שלי יש כל יום 80 יירוטים

חיים מור יוסף:  אני מזמין את כבוד היושב-ראש – תגיד לי איך אפשר לנהל עסק, כשכל היום אתה יושב בממ"ד ועובדים לא רוצים להגיע

חיים מור יוסף:  זה שעכשיו אנחנו כביכול ברגיעה - העסקים לא עובדים

חיים מור יוסף:  עובדים אולי ב-20%

משה גפני: מה זה שונה מראשון?     

חיים מור יוסף: ראשון לא חווה מה שאשקלון חוותה

משה גפני: מדברים על העתיד

חיים מור יוסף: ומה עם השלושה חודשים הקודמים?     

משה גפני: זה דיון אחר, נקיים אותו

חיים מור יוסף: אגב כבודו, הייתי פה במאי ואמרתי לך: בוא נקים מנגנון של לחיצה, כלומר נכין את כל מנגנון הפיצוי עוד לפני

חיים מור יוסף:  ישבתי פה וצעקתי

משה גפני: אתה מדבר לעניין, אבל תעשה סדר

משה גפני:  אנחנו מדברים עכשיו על תקנות שהביאו לנו

חיים מור יוסף: אבל אי אפשר - אנחנו כל פעם באים לתקנות

חיים מור יוסף:  ראש העיר דיבר על זה

חיים מור יוסף:  אחרי הפגישה הזאת נסיים את התקנות ומה יהיה? שוב נבוא לתקנות? הייתי פה במאי

קריאה: 	כמו מקבצי נדבות

ינון אזולאי: ראשון וחולון ותל אביב בקורונה ירדו ל-4 בסוציו?     

גל ברנס: לא

ינון אזולאי: זה ההבדל בדיוק, כי אשדוד נמצאת בסכנה, שב-5 יורדת ל-4 במשחק הזה

ינון אזולאי:  עכשיו הם נעלו אותה, שלא יכולה לקבל

גל ברנס: לא

גל ברנס:  אם היא תרד ל-4 תקבל

ינון אזולאי: פריפריה זה המקום שיכול להיות על הגבול, שיכול לשחק ולהגיע למצב שיום אחד למעלה, יום אחד למטה

ינון אזולאי:  יש משבר – יורד למטה

ינון אזולאי:  עכשיו נעלת אותו

ינון אזולאי:  אם יש משבר, נעלת אותו- -     

גל ברנס: לא

גל ברנס:  אחדד

גל ברנס:  זה לא נכון

משה גפני: בבקשה, נתנאל היימן

נתנאל היימן: תודה, אדוני

נתנאל היימן:  רציתי לחזק מה ששלומי אמר מרשות ההשקעות

נתנאל היימן:  ראש העיר, זה גם אליך

נתנאל היימן:  ברגע שאנו מכניסים את אשקלון זה נחמד כהצהרה אבל כולם בסוף מתחרים על אותו תקציב, והתקציב אם אני זוכר נכון הוא הנמוך ביותר בעשור האחרון

נתנאל היימן:  תהיה לנו אמירה שאשקלון נמצאת בקידוד, אבל לא יהיה כסף לחלק לעסקים שם

נתנאל היימן:  בדימונה ובקריית שמונה ובכל מקום אחר

ינון אזולאי: כשאתה אומר שלא יהיה כסף לחלק, מבחינת ניקוד, אשקלון – יש לה עודף בניקוד, בונוס? כלום

ינון אזולאי:  אותו דבר כמו כולם

משה גפני: לא הבנתי מה שאמרת

נתנאל היימן: התקציב הוא הנמוך ביותר בעשור האחרון של רשות ההשקעות

משה גפני: לגבי הנושא שאנו מדברים עליו?     

נתנאל היימן: ברגע שמכניסים את אשקלון- -      

משה גפני: משרד האוצר, זה נכון?     

גל ברנס: לא יודע לומר בעל פה מה היה בעשור האחרון

ינון אזולאי: הוא שואל, אם העוגה גדלה בזה שמכניסים את אשקלון?     

נאור שירי: ברור

נאור שירי:  הכנסת עוד עסקים

גל ברנס: אענה

גל ברנס:  החוק נותן שתי הטבות

גל ברנס:  בהטבות המס זה תוצאתי, זה גדל אוטומטית

גל ברנס:  אין מגבלה על הטבות המס

גל ברנס:  כל עסק שייכנס באשקלון ישלם מס חברות מופחת

גל ברנס:  הסיפור של מענקים, יש תקציב כל שנה ומחלקים במגבלת התקציב

משה גפני: כמה יש ב-23'?     

שלמה אטיאס: 226 מיליון

שלמה אטיאס:  ב-22' 300 ומעלה

ינון אזולאי: נוצל 100% ב-22'?     

שלמה אטיאס: גם אם היה לנו כל שנה עוד 100 מיליון שקל, יכולנו לנצל

משה גפני: ממתי התחיל לרדת התקציב הזה?     

שלמה אטיאס: ביחס לשנים שאני עוקב אחריהן, ואני נמצא רק 3 שנים – התקציב מ-21' הולך ויורד

שלמה אטיאס:  ב-21' היה קרוב ל-350 מיליון, וזה הלך וירד עד 226 מיליון

משה גפני: עד 21' עלה

שלמה אטיאס: לא, היה סביב 340, 350, אבל חלק מהישובים לא היו בפנים

שלמה אטיאס:  אשקלון ואשדוד לא היו בפנים

שלמה אטיאס:  אבל משנת 21' זה יורד – בשנת 23' זה ירד דרסטית

שלמה אטיאס:  מ-22' ל-23' ירד בצורה דרסטית, יותר מ-30%

נאור שירי: למה לעודד השקעות הון? מוערך יתר על המידה

משה גפני: אני מציע שאף אחד מבין החברים לא יזרוק על השני את האשמות

משה גפני:  לא הצביע נקודתית מי אשם

משה גפני:  כולנו אשמים בזה

משה גפני:  אני לוקח אחריות

משה גפני:  בניגוד לכאלה שלא לוקחים אחריות

נאור שירי: אני אקח אחריות איתך

נאור שירי:  לקראת תקציב 24'

חמד עמאר: כמה התקציב של 24'?      

משה גפני: אני רוצה לדעת מהתעשיינים, הממשלה מבקשת, שזה תהיה הוראת שעה

משה גפני:  אם תהיה הוראת שעה, יכול להיות שנוכל לקיים את הדיון לגבי אשדוד בשנה הבאה כי בינתיים אשדוד לא יורדת

שלמה אטיאס: יורדת

שלמה אטיאס:  אנחנו אחרי השנה

שלמה אטיאס:  אנחנו אחרי גרייס של השנה

שלמה אטיאס:  אשדוד ירדה כבר

יצחק פינדרוס: זה בחידוד של משרד הכלכלה מול האוצר

שולמית אלוני: זה מה שהוא אמר

שולמית אלוני:  אם תמשיך להיות הוראת שעה, יכול להיות שאפשר יהיה לדון עוד שנתיים

נאור שירי: מדד פריפריאליות שיכלול למשל את 5, ואז אשדוד תיכנס

שולמית אלוני: לבחון מחדש את השאלה הזאת

שלמה אטיאס: ההצעה כיום כוללת בנפת אשקלון, שזה נפת אשקלון – מועצות אזוריות ומועצות מקומיות

שלמה אטיאס:  שזה כולל אשקלון, אשדוד, קריית גת ושדרות

שלמה אטיאס:  כל המועצות האזוריות

שלמה אטיאס:  לכן הם עלו ל-5

שלמה אטיאס:  ההצעה של משרד האוצר ושלנו להעלות אותם לסוציו אקונומי 5

שלמה אטיאס:  לכן אפשר להכניס את אשקלון – אם אני מדבר על מבחן התוצאה

שלמה אטיאס:  זה מה שעלה

שלמה אטיאס:  מה שנכנס עכשיו, שהוא עושה את החלוקה, זה הפריפריאלי

נאור שירי: זה משאיר ב-4

משה גפני: אם אנו לא נוגעים בתקנות, מה קורה עם אשדוד?     

שלמה אטיאס: אם אתה משאיר את זה עד 5 ומתייחס רק לפריפריאלי ובנפת אשקלון, זה כל נפת אשקלון נכנסת

שלמה אטיאס:  כולל אשדוד

ינון אזולאי: אם אתה לא מוסיף את הסעיף החדש, גם אשדוד בפנים

ינון אזולאי:  האוצר אומר: כשהוסיפו את הסעיף החדש, הם לא עשו את זה כדי להוציא את אשדוד

ינון אזולאי:  במקרה ירד רק אשדוד

יצחק פינדרוס: הם קראו את פסק הדין של הנבצרות? במקרה סעיף אחד שמוריד את אשדוד

נאור שירי: לא מכוון לאשדוד

נאור שירי:  מכוון לעיר אחרת

משה גפני: אני שואל את החברים, מה אתם מציעים?     

יצחק פינדרוס: להוריד את הסעיף

משה גפני: אז אין התקנות

אורית פרקש הכהן: לא הבנתי

אורית פרקש הכהן:  אתם מתווכחים ביניכם בממשלה? האוצר רוצה הוראת שעה, והכלכלה רוצה הוראת קבע?     

משה גפני: לא

משה גפני:  היה דיון קודם

משה גפני:  שאלתי אותם את השאלה הזו, כי ידעתי את עמדתו של משרד הכלכלה

משה גפני:  אמר שלמה אטיאס: לאחר שהסתיים הוויכוח בממשלה, הם באים הנה עם עמדה אחידה, והיא שאשקלון תהיה בהוראת שעה לשלוש שנים, ועל פי המשפט האחרון, אשדוד יורדת

שולמית אלוני: הקריטריון הוא חברתי, כלכלי אשכול 5- -     

אליהו דלל: אם זו הדילמה חשוב לעזור לאשקלון

אליהו דלל:  אשקלון כמו דין אשדוד או דין ראשון או חולון

אליהו דלל:  עם כל הכבוד לכולם

אימאן ח'טיב יאסין: חשוב לעזור לכולם

אימאן ח'טיב יאסין:  אשקלון נכון, אבל אם מורידים סעיף מסוים למשל הפריפריאלי ואם הוא משפיע על ישובים אחרים- -     

משה גפני: רק על אשדוד

משה גפני:  שאלנו

משה גפני:  אני חוזר על השאלה - הסעיף האחרון על מי משפיע? המשפט האחרון

גל ברנס: כפי שאמרתי, זה חוק של טווח ארוך

משה גפני: עם כל הכבוד, דבר איתי בעברית

משה גפני:  אני לא מבין אוצרית בכלל

משה גפני:  כמובן שהכול ממלכתי וקריטריוני ואין מאחורי העניין כלום

משה גפני:  אני שואל, המשפט האחרון שאתם שמים בתקנות האלה, הפריפריאלי, שאתם מוסיפים בתקנות האלה, על מי זה ישפיע? על איזו עיר?     

שלמה אטיאס: אני אענה

שלמה אטיאס:  אם שמתם לב, הסעיף הזה מתייחס רק לנפת אשקלון, וזה לא אמור להשפיע על אף ישוב אחר שהוא מחוץ לנפת אשקלון

שלמה אטיאס:  לכן ההשפעה היא רק על מה שקשור בתוך נפת אשקלון

משה גפני: ומה בתוך נפת אשקלון?     

שלמה אטיאס: אם אנו מדברים על נפת אשקלון, זה אומר שאשדוד בחוץ, רק אשדוד

משה גפני: היא שאלה – רציתי לענות לה

משה גפני:  מה עמדתך?     

נאור שירי: אני כעמדת ולדימיר וכעמדתך

משה גפני: מה עמדתך?     

ולדימיר בליאק: אני כעמדתך

תומר גלאם: אדוני היושב-ראש, בסופו של דבר, אם ירצו עוד יום יומיים לייצר תקנות חדשות עבור אשדוד, היועצים המשפטיים יודעים לעשות את זה

תומר גלאם:  יש פה שתי בעיות: אחת, כל הנושא של חוק עידוד השקעות הון נוצר משתי סיבות לעיר אשקלון: אחת, תרומתה האדירה בתוספת יחידות דיור וכדי שיוכלו כלכלית להיות מאוזנים חייב שיהיה איזון בתמהיל ההכנסות של 40-60

תומר גלאם:  ברגע שהכנסנו עוד 17,000 יחידות דיור שמתאכלסות בשנתיים הקרובות ועוד 20,000 בקנה, זה אומר שהעיר אשקלון תהיה גירעונית כל שנה

נאור שירי: אבל יש שיפוי בארנונה

תומר גלאם: לא

תומר גלאם:  הלוואי

תומר גלאם:  בגלל שאנחנו עיר איתנה, אנחנו לא מקבלים

תומר גלאם:  השיפוי הוא זניח, גם אם מקבלים אותו

יצחק פינדרוס: לצערי הרב הורידו אותו פה

תומר גלאם: תבינו את המצב

תומר גלאם:  עכשיו אשקלון, שר האוצר ושר הכלכלה וחברי הכנסת מבינים את הצרכים של אשקלון הן בהיבטים הביטחוניים והן בהיבטים הכלכליים

תומר גלאם:  המדינה עדיין לא הכניסה את היד לכיס כדי להביא את זה לידי ביטוי

תומר גלאם:  אני בא לפה, אדוני היושב-ראש וחבריי חברי הוועדה, חייב שבשנת 24' ישימו תקציב ייעודי לאותן תקנות, כי אם יהיו תקנות ולא יהיה תקציב, מה הועילו חכמים בתקנתם?     

נאור שירי: אם יעלו את התקציב, צריך שנה הבאה להעביר את התקנות אז איז לאשקלון עכשיו

נאור שירי:  להעלות את התקציב בשנה הבאה ולשנות את מדד הפריפריאליות בשנה הבאה עם העלאת התקציב אבל להתנות את זה אחד בשני כי להכניס עוד עיר זה סתם מרוקן מתוכן את כל נושא עידוד השקעות הון שאין כסף בקופה שמצדיק את זה

אליהו דלל: אדוני היושב-ראש, צריך כרגע לאשר לאשקלון

אליהו דלל:  אני חושב שמה שנאמר פה על ידי ראש העיר זה הדבר הכי נכון כי אתה לא יכול לקדם עיר רק על ידי מגורים ולא לקדם תעסוקה

אליהו דלל:  אתה מקדם תעסוקה כדי לקדם גם את העיר ולהפך

אליהו דלל:  זה הולך יחד

משה גפני: גבירותיי ורבותיי, אנחנו מבקשים כדרכנו, לעזור לאשקלון

משה גפני:  זה הנושא שעומד על סדר-היום, והמציאות היא- -     

ולדימיר בליאק: בלי לפגוע בערים נוספות

משה גפני: בלי לפגוע בערים נוספות

משה גפני:  חשוב לנו כל הזמן וכל מה שאנו מדברים זה בגלל אשדוד ועוד מקומות שנצטרך לתת את הדעת גם עליהם

משה גפני:  לכן נסכים בדיעבד, בלב כבד, על הוראת שעה שתהיה 4 פלוס 1, לא 3 כפי שאמרתם

משה גפני:  במהלך התקופה הזו גם לגבי התקציב, נצטרך להעלותו חזרה וגם לגבי הנושא של אשדוד נצטרך למצוא פתרון למקומות מסוג זה

משה גפני:  עיכוב אישור התקנות האלה יגרום נזק, כי אז אנו רואים מה קורה – תכף אנו עוברים לסעיף הבא, ונראה מה קורה כשצריך להביא אישור לכאן, איך הדברים מתעכבים

ינון אזולאי: רק משהו קטן: זה שזה נשאר בהוראת שעה, זה פתח שאם יהיה שינוי באשדוד יהיה אפשר להכניס את אשדוד, ולכן זה בהסכמה של ראש העיר אשקלון שגם לו חשוב

ינון אזולאי:  דיברנו וזו ההסכמה

נאור שירי: אבל חייבים להעלות את התקציב

ינון אזולאי: חייבים לעשות הכול כדי שהתקציב יהיה

משה גפני: ראית כמה הייתי צריך לעבוד על עניין אילת שכולנו הסכמנו

נאור שירי: אני רק מחזק אותך

משה גפני: כחברים אני אומר לך - להזיז משהו לוקח זמן

משה גפני:  אנו רואים זאת כיעד

נאור שירי: רפורמה עושים במתינות

משה גפני: בבקשה

מורן יופה: תקנות לעידוד השקעות הון (שינוי התוספת השנייה לחוק), התשפ"ד- 2023

מורן יופה: 	בתוקף סמכותנו לפי סעיף 40ד(ב) לחוק לעידוד השקעות הון, התשי"ט-1959  (להלן – החוק), ובאישור ועדת הכספים של הכנסת, אנו מתקינים תקנות אלה: בתוספת השנייה לחוק, בחלק ג', הוראות מעבר ותוקף - (1) בכותרת החלק, המילה "ותוקף" – תימחק;  (2)	סעיף 2 – יימחק

שולמית אלוני: תסבירי את המשמעות של מה שאתם מוחקים

מורן יופה: סעיף 2 אומר, הוא מכוח סעיף 40ד(ג)(ב), שהתוספת היא תיקבע- - - לתוקף שלא יפחת משנתיים

מורן יופה:  הסעיף שאנו מוחקים אומר שהוראות תוספת זו יחולו במשך, עד יום י"ט בטבת התשפ"ד, 31

מורן יופה: 12

מורן יופה: 23 - זה יימחק

שולמית אלוני: על התוספת כולה היה סעיף תוקף

שולמית אלוני:  הסעיף הזה נמחק

שולמית אלוני:  בהתאם להסמכה, שר האוצר ושר הכלכלה רשאים לשנות את התוספת או לקבעה מחדש

שולמית אלוני:  אתם מפרשים את זה כך שהתיקון לא צריך להיעשות בחוק אם הופכים את התוספת לקבועה, אלא אפשר לעשות זאת באמצעות הפיכת הוראת השעה להוראה קבועה

משה גפני: עכשיו הופכים את זה להוראה קבועה

משה גפני:  כלומר החוק הזה עכשיו הופך לקבוע

שולמית אלוני: התוספת לחוק עידוד השקעות הון הופכת לקבועה

מורן יופה: אבל בכל שלב השרים באישור ועדת הכספים יכולים לשנות או לקבוע אותה מחדש, בהתאם לסמכות הקבועה להם בחוק

משה גפני: כרגע זה הוראת שעה

גל ברנס: שפגה

משה גפני: אתם מציעים עכשיו להפוך את זה להוראת קבע

משה גפני:  בהוראת קבע, אם שרי האוצר והכלכלה רוצים לשנות את זה, צריכים אישור ועדת הכספים

גל ברנס: כן

משה גפני: לא נורא

משה גפני:  יכולתם לעשות את זה יותר גרוע

משה גפני:  בעבר נלחמו על זה ממש מלחמת עולם

משה גפני:  מה פתאום צריך אישור ועדת כספים? עד שתכנס את הוועדה - מתי שהם מתכנסים

משה גפני:  זה תחנה רצינית כי אתה נמצא בתחנה הזאת

נאור שירי: אוי, נו

נאור שירי:  עד עכשיו האמנתי לך

משה גפני: זה בלם אמיתי כי כשאתה בא לכאן, אתה בא לציבור

משה גפני:  אתה מסביר למה אתה פתאום הופך את זה למשהו אחר

משה גפני:  זה חשוב מאוד

משה גפני:  בבקשה

מורן יופה: 2

מורן יופה:  תחילתה של תקנה 1 ביום כ' בטבת התשפ"ד (1 בינואר 2024) (להלן- יום התחילה)

שולמית אלוני: אתם מבקשים לעשות את זה רטרואקטיבית כי התוקף הסתיים לפני שבוע, ב-31

שולמית אלוני: 12

מורן יופה: ליצור ודאות במשק

שולמית אלוני:  המשמעות מיטיבה בלבד, נכון? אין מי שייפגע?     

מורן יופה: נכון

מורן יופה:  רק ייצור ודאות

מורן יופה:  וגם מול – שמושפעים אנשים

מורן יופה:      3

מורן יופה:  בתקופה שמיום התחילה - ופה אני צריכה את התאריכים - עד יום כ"א בטבת התשפ"ז (31 בדצמבר 2026)- - -     

שולמית אלוני: יום התחילה יהיה 1

שולמית אלוני: 1

שולמית אלוני: 24 כפי שנקבע בסעיף 2

שולמית אלוני:  התיקון יהיה עד 31

שולמית אלוני: 12

שולמית אלוני: 27

שולמית אלוני:  לבקשת הוועדה, התאריך העברי יהיה א' טבת התשפ"ח 31

שולמית אלוני: 12

שולמית אלוני: 27

משה גפני: הופך לארבע שנים

מורן יופה: נכון

מורן יופה:  השנה הנוספת זה שנת גרייס בהתאם ל-40ד(ג) לחוק

מורן יופה:       בתוספת השנייה לחוק, בחלק א', תחומי אזור פיתוח א', אחרי פסקה  (3) בא: "(3א) נוסף על האמור בפסקה (3) לעניין נפת אשקלון – גם  אזורי תעשייה מרחביים בתחומי רשות מקומית שבה רמה חברתית כלכלית נמוכה לפי אשכול 5 ואשר משויכת לאשכול פריפריאליות 1 עד 6 לפי פרסומי הלשכה המרכזית לסטטיסטיקה;"

שולמית אלוני: מתי נעשה הפרסום האחרון של הלמ"ס?     

גל ברנס: 2020

שולמית אלוני: זה אחת לחמש שנים?     

דני קורן: הפרסום האחרון היה בדצמבר 22' עבור 20'

שולמית אלוני: יש פה נציג הלשכה המרכזית לסטטיסטיקה?      

נאור שירי: אז המדד לא כולל את יחידות הדיור

גל ברנס: המדד הוא לפריפריאליות, משהו שלא מאוד משתנה

גל ברנס:  הוא משתנה פה ושם

ינון אזולאי: תלוי באיזה ערים

נאור שירי: מ-5 ו-4 אתה מוציא אותו אז לא כזה משתנה?     

תומר גלאם: לפי הכללים והקולות קוראים, במדינת ישראל עדיף לך להיות בסוציו אקונומי נמוך

משה גפני: תקנות לעידוד השקעות הון (שינוי התוספת השנייה לחוק) התשפ"ד – 2024, עם השינוי שקבענו שלא יהיה הוראת שעה לשלוש שנים – יהיה ארבע שנים כפי שגם הוקרא עכשיו כאן

משה גפני:  אנו מודיעים בשם הוועדה שנעקוב אחר התופעה הזאת שאשדוד יכול להיות שכן תצטרך להיכנס

משה גפני:  ברגע שיהיו שינויים, יש כמה דברים שיצטרכו לקרות בהם שינויים

משה גפני:  גם הנושא של הטבות המס לא נוכל להשאיר זאת כך

משה גפני:  גם דבר שנצטרך לתת עליו את הדעת וגם הנושאים האלה שאנו מדברים עליהם היום

משה גפני:  אנו לא רוצים לעכב את זה כי אנו סבורים שצריך לעזור לאשקלון

משה גפני:  היא עומדת בחזית באופן דרמטי

משה גפני:  גם עשינו את האישור הזה של ישוב ספר וגם את התקנות לעידוד השקעות הון

משה גפני:   מי בעד אישור התקנות – ירים את ידו

משה גפני:  מי נגד? מי נמנע?     הצבעה     בעד – פה אחד אושר

משה גפני: התקנות אושרו

ולדימיר בליאק: גם נמשיך לעקוב אחר הפער בין משרד האוצר למשרד הכלכלה

משה גפני: בסוף אטיאס אמר שהם מקבלים את העמדה הזו, אבל הוא בגילוי לב אמר לנו את עמדתו הבסיסית

משה גפני:  לפעמים המשרדים לא אומרים את זה וזה חשוב מאוד, כי כאן צריך לדעת, והאמירה שלך לגבי העמדה של משרד הכלכלה לנו מאוד חשובה

משה גפני:  בסוף הצבענו כפי שהצבענו, כי אנו לא רוצים לעכב את זה אבל אני מציע שתגיד לשר שאמרתי שאתם משרד מדי חלש

משה גפני:  אתם צריכים להיות יותר חזקים

משה גפני:  יש לנו עמדה בעניין

תומר גלאם: אדוני היושב-ראש, אני רוצה להודות לאדוני היושב-ראש, לחבריי חברי הכנסת, לפקידי האוצר, לכלכלה, לכולם, ישר כוח

תומר גלאם:  תודה בשמי ובשם תושבי אשקלון

תומר גלאם:  נמשיך לעקוב אחרי הדברים הנוספים

משה גפני: תודה רבה

משה גפני:  גם ראש עיריית אילת שדיבר איתי בשבוע שעבר ביקש למסור תודה לחברי הוועדה, שאילולא העמידה שלנו בעניין הזה, אילת לא הייתה מתקדמת עם הסיכום

משה גפני:      תודה רבה